《次韵邓志宏和吏部谢公铁字韵诗二首 其一》
宋代·陈渊

结交自惜羞馀耳，直要人情淡如水。晏婴鲍叔久已亡，嗟我欲如谁氏子。

大栟笔阵扫千人，诗成不顾俗士瞋。长歌欲夺谪仙气，短韵更逼宣城真。

尔来念我知交绝，托以不能资老拙。自笑今年锥也无，何须更觅针头铁。

作者简介：（?—1145）宋南剑州沙县人，字知默，世称默堂先生。初名渐，字几叟。早年如学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有如贼之丑，为桧所恶。主管台州崇道观。有《墨堂集》。